
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 474 

6 Απριλίου 2000 


ΑΠΟΦΑΣΕΙ Σ 

Αριθ. 190739 

Κατάρτιση του Καταστατικού της Ανώνυμης Εταιρείας 
με την Επωνυμία «ΟΛΥΜΠΙΑΚΟ ΧΩΡΙΟ 2004 Α.Ε.». 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α)Τιςδιατάξειςτουάρθρ. 1 του Ν. 2819/2000 (ΦΕΚ84Α). 

β) Τη νομοθεσία περί ανωνύμων εταιριών, όπως ισχύει. 

γ) Την αριθμ. 21/30-3-2000 απόφαση του Δ.Σ. του Ορ¬ 
γανισμού Εργατικής Κατοικίας, 

δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Την Κατάρτιση του καταστατικού της Ανώνυμης Εται¬ 
ρίας με την επωνυμία «ΟΛΥΜΠΙΑΚΟ ΧΩΡΙΟ Α.Ε.», το 
οποίο έχει ως ακολούθως: 

ΚΕΦΑΛΑΙΟ I 

ΣΥΣΤΑΣΗ-ΕΠΩΝΥΜΙΑ-ΣΚΟΠΟΣ-ΕΔΡΑ-ΔΙΑΡΚΕΙΑ 
Άρθρο 1 

Σύσταση - Επωνυμία 

Η συσταθείσα με το άρθρο 1 του Ν. 2819/2000 (ΦΕΚ 
84/Α) Ανώνυμη Εταιρία με την επωνυμία«ΟΛΥΜΠΙΑΚΟ ΧΩ¬ 
ΡΙΟ 2004 Α.Ε.», αποκαλούμενη εφεξής στο παρόν «Εται¬ 
ρία», έχει τον διακριτικό τίτλο «ΟΛΥΜΠΙΑΚΟ ΧΩΡΙΟ». 

Για τις διεθνείς συναλλαγές της Εταιρίας η πιο πάνω 
επωνυμία μπορεί να αποδίδεται σε πιστή μετάφραση στην 
επιθυμητή ξένη γλώσσα ή με λατινικά στοιχεία. 

Η Εταιρία δεν ανήκει στον δημόσιο τομέα, λειτουργεί 
κατά τους κανόνες της ιδιωτικής οικονομίας και διέπεται 
από τις διατάξεις του άρθρου 1 του Ν. 2819/2000 (ΦΕΚ 84 
Α), από το παρόν Καταστατικό και συμπληρωματικώς από 
τη νομοθεσία περί ανωνύμων εταιριών, όπως ισχύει, εφ’ 
όσον δεν ορίζεται διαφορετικά στο παρόν Καταστατικό. 

Άρθρο 2 
Έδρα 

Έδρα της Εταιρίας ορίζεται ο Δήμος Αθηναίων. 

Με απόφαση του Διοικητικού Συμβουλίου της Εταιρίας 
μπορεί να ιδρύονται υποκαταστήματα ή γραφεία της εται¬ 
ρίας στην Ελλάδα ή στο εξωτερικό. Οι αρμοδιότητες και η 


ευθύνη των προσώπων που θα εκπροσωπούν την Εταιρία 
σ’ αυτά τα υποκαταστήματα ή γραφεία και το πλαίσιο λει¬ 
τουργίας τους, καθορίζονται με αποφάσεις του Διοικητι¬ 
κού Συμβουλίου της Εταιρίας. 

Άρθρο 3 
Σκοπός 

Σκοπός της Εταιρίας είναι η κατασκευή, η επίβλεψη, η 
οργάνωση, ο συντονισμός, η συντήρηση και εν γένει αξιο¬ 
ποίηση του Ολυμπιακού Χωριού, σύμφωνα με τις διατάξεις 
του Ν. 2730/1999 (ΦΕΚ 130 Α), όπωςεκάστοτεισχύουν, κα¬ 
θώς και τους όρους της σύμβασης που καταρτίζεται σύμ¬ 
φωνα με το άρθρο 24 του Ν. 2741 /99 μεταξύ της «Οργανω¬ 
τικής Επιτροπής Ολυμπιακών Αγώνων-Αθήνα 2004 ΑΈ.» 
και του Οργανισμού Εργατικής Κατοικίας (Ο.Ε.Κ.). 

Ειδικότερα, στο σκοπό της Εταιρίας περιλαμβάνονται 
ιδίως: 

1. Η εκπόνηση μελετών, η ανάθεση της σύνταξης μελε¬ 
τών ή η συμμετοχή στην εκπόνηση μελετών που σχετίζο¬ 
νται με την ανέγερση του Ολυμπιακού Χωριού και των συ¬ 
νοδευτικών αυτού εγκαταστάσεων στη θέση Λεκάνες του 
Δήμου Αχαρνών, Ν. Αττικής, οι οποίες θα χρησιμοποιη¬ 
θούν για τηντέλεση των Ολυμπιακών Αγώνων και μετά την 
τέλεση των Ολυμπιακών Αγώνων ως πρότυπος οικιστικός 
πυρήνας και πολεοδομικό κέντρο. 

2. Η δημοπράτηση και η ανάθεση της κατασκευής του 
παραπάνω έργου με αυτοχρηματοδότηση ή συγχρημα- 
τοδότηση, προκειμένου να κατασκευασθούν σ’ αυτό κάθε 
είδους κτιριακά συγκροτήματα, κτίρια ή κτίσματα τα 
οποία θα εξυπηρετούν τις ανάγκες στέγασης, σίτισης, 
άθλησης, ιατρικής περίθαλψης, ψυχαγωγίας και εκπλή¬ 
ρωσης θρησκευτικών καθηκόντων τόσο των αθλητών που 
θα λάβουν μέρος στους Ολυμπιακούς και Παραολυμπια- 
κούς Αγώνες του 2004 όσο και των οικιστών-δικαιούχων 
του Ο.Ε.Κ. οι οποίοι θα κατοικήσουντο Ολυμπιακό Χωριό 
μετά τη λήξη των Ολυμπιακών Αγώνων. 

3. Η διαμόρφωση των ελευθέρων κοινοχρήστων χώρων 
πρασίνου του Ολυμπιακού Χωριού, η κατασκευή δρόμων 
πρόσβασης, πεζοδρόμων, ποδηλατοδρόμων και εν γένει 
κάθε είδους έργων υποδομής του Ολυμπιακού Χωριού. 

4. Η συντήρηση, επισκευή, μετασκευή ή αναδιαρρύθμι- 
ση τόσο των κατοικιών του Ολυμπιακού Χωριού όσο και 
των κτιριακών συγκροτημάτων, κτιρίων, εν γένει κτισμά- 
των και ελευθέρων χώρων που υπάρχουν σ’ αυτό ώστε με- 

τά τη λήξη των Ολυμπιακών Αγώνων να εξυπηρετούν τις 
ανάγκες της μεταολυμπιακής χρήσης του οικισμού. 

5. Η σύναψη κάθε είδους συμβάσεων με το Δημόσιο ή 
με οποιοδήποτε φυσικό ή νομικό πρόσωπο δημοσίου ή 
ιδιωτικού δικαίου σχετικών με την κατασκευή και επίβλε¬ 
ψη κατασκευής του Ολυμπιακού Χωριού, τη διαχείριση, 
εκμετάλλευση, μίσθωση και προσωρινή παραχώρηση της 
χρήσης των οικιών, κτιριακών συγκροτημάτων, κτιρίων 
και εν γένει κατασκευών του Ολυμπιακού Χωριού καθώς 
και των ελευθέρων χώρων αυτού. 

6. Με απόφαση της Γενικής Συνέλευσης της Εταιρίας, 
που εγκρίνεται από τον Υπουργό Εργασίας και Κοινωνι¬ 
κών Ασφαλίσεων και η οποία δημοσιεύεται στην Εφημερί¬ 
δα της Κυβερνήσεως, μπορεί να διευρύνεται ο σκοπός 
της Εταιρίας. 

Άρθρο 4 
Διάρκεια 

Η διάρκεια της Εταιρίας αρχίζει από την ημερομηνία δη¬ 
μοσίευσης της απόφασης αυτής στην Εφημερίδα της Κυ¬ 
βερνήσεως και λήγει την 31.12.2006. 

Μετά την ημερομηνία αυτή η Εταιρία λύεται με πράξη 
του Υπουργού Εργασίας και Κοινωνικών Ασφαλίσεων, 
έπειτα από προηγούμενη απόφαση της Γενικής Συνέλευ¬ 
σης αυτής. 

ΚΕΦΑΛΑΙΟ II 
Άρθρο 5 

Μετοχικό κεφάλαιο 

1. Το μετοχικό κεφάλαιο της Εταιρίας ορίζεται σε εκατό 
εκατομμύρια (100.000.000) δραχμές και διαιρείται σε χί¬ 
λιες (1.000) μετοχές, ονομαστικής αξίας εκατό χιλιάδων 
(100.000) δραχμών η κάθε μία. 

Το μετοχικό κεφάλαιο αναλαμβάνεται και καλύπτεται εξ 
ολοκλήρου από τον Οργανισμό Εργατικής Κατοικίας 
(Ο.Ε.Κ.) καταβάλλεται δε υπ’ αυτού σε μετρητά, εντός δι- 
μήνου από τη δημοσίευση του παρόντος στην Εφημερίδα 
της Κυβερνήσεως. 

Με πράξη του Υπουργού Εργασίας και Κοινωνικών 
Ασφαλίσεων πιστοποιείται η καταβολή του αρχικού κεφα¬ 
λαίου και κάθε αύξησή του. Οι πράξεις αυτές καταχωρί¬ 
ζονται στο βιβλίο μετόχων της Εταιρίας. 

Για τις μετοχές που αντιστοιχούν στο κεφάλαιο αυτό, 
κυριότητας του Ο.Ε.Κ., εκδίδεται ένας ονομαστικός τίτ¬ 
λος. Οι μετοχές της Εταιρίας παραμένουν καθ’ όλη τη 
διάρκειάτης στην αποκλειστική κυριότητα του Ο.Ε.Κ. και 
δεν επιτρέπεται να μεταβιβασθούν. 

2. Κατά τη διάρκεια της πρώτης πενταετίας από τη σύ¬ 
σταση της Εταιρίας, η Γενική Συνέλευση, με απόφαση 
που λαμβάνεται σύμφωνα με τις διατάξεις του άρθρου 29 
παρ. 1 και 2 του άρθρου 31 παρ. 1 του Κ.Ν. 2190/1920, 
όπως ισχύει, μπορεί να αυξάνει μία ή περισσότερες φο¬ 
ρές το μετοχικό κεφάλαιο, μέχρι το πενταπλάσιο του αρ¬ 
χικού μετοχικού κεφαλαίου. 

Η απόφαση της Γ ενικής Συνέλευσης εγκρίνεται από τον 
Υπουργό Εργασίας και Κοινωνικών Ασφαλίσεων και δη¬ 
μοσιεύεται νόμιμα. Γ ιατις μετοχέςπου αντιστοιχούν στην 
αύξηση ή αυξήσεις του κεφαλαίου εκδίδεται κάθε φορά 
ένας ονομαστικός τίτλος υπέρ του Ο.Ε.Κ., που δεν επι¬ 
τρέπεται, ομοίως, να μεταβιβασθεί. 

3. Οι αυξήσεις του κεφαλαίου που αποφασίζονται σύμ¬ 


φωνα με την παρ. 2 του παρόντος, δεν αποτελούν τροπο¬ 
ποίηση του Καταστατικού. 

4. Αν τα αποθεματικά της Εταιρίας υπερβαίνουν το ένα 
τέταρτο (1/4) του καταβεβλημένου μετοχικού κεφαλαίου, 
για την αύξηση αυτού απαιτείται απόφαση της Γενικής 
Συνέλευσης, που λαμβάνεται με απόφαση του μοναδικού 
εταίρου (Ο.Ε.Κ.) και ανάλογη τροποποίηση του σχετικού 
με το μετοχικό κεφάλαιο άρθρου του Καταστατικού. 

5. Κατ’ εξαίρεση των προβλεπομένων στον Κ.Ν. 
2190/1920, όπως ισχύει, το Δ.Σ. της Εταιρίας δεν έχειτο δι¬ 
καίωμα να αποφασίσει αύξηση του εταιρικού κεφαλαίου. 

Άρθρο 6 
Μετοχές 

1. Οι μετοχές της Εταιρίας είναι ονομαστικές και αμετα- 
βίβαστες. 

2. Οι τίτλοι των μετοχών φέρουν τα στοιχεία του απο¬ 
κλειστικού και μοναδικού κυρίου αυτών Ο.Ε.Κ., τη σφρα¬ 
γίδα της Εταιρίας και τις υπογραφές του Προέδρου του 
Διοικητικού Συμβουλίου και του Προέδρου του Δ.Σ. του 
Ο.Ε.Κ. Οι υπογραφές μπορούν να τεθούν και με μηχανικά 
μέσα. Για το αρχικό κεφάλαιο και τις εκάστοτε αυξήσεις 
του εκδίδεται ένας κάθε φορά τίτλος υπέρ του Ο.Ε.Κ., ο 
οποίος παριστά περισσότερες της μίας μετοχές, όπως 
ορίζεται στη σχετική απόφαση του Δ.Σ. της Εταιρίας. 

3. Μέχρι την έκδοση των οριστικών τίτλων των μετοχών, 
το Διοικητικό Συμβούλιο μπορεί να εκδόσει προσωρινούς 
τίτλους, που φέρουν τις υπογραφές του Προέδρου του 
Διοικητικού Συμβουλίου της Εταιρίας και του Προέδρου 
του Ο.Ε.Κ. 

ΚΕΦΑΛΑΙΟ III 
Άρθρο 7 
Μέτοχοι 

1. Μοναδικός μέτοχος της Εταιρίας είναι ο Οργανισμός 
Εργατικής Κατοικίας (Ο.Ε.Κ.) ο οποίος ασκείτο σχετικά 
με τη διοίκηση της Εταιρίας δικαιώματά του, μόνο με τη 
συμμετοχή του στη Γ ενική Συνέλευση. 

2. Κάθε μετοχή παρέχει δικαίωμα μίας ψήφου στη Γ ενι¬ 
κή Συνέλευση. 

ΚΕΦΑΛΑΙΟ IV 
Άρθρο 8 

Γ ενική Συνέλευση 

1. Το εκάστοτε Διοικητικό Συμβούλιο του Οργανισμού 
Εργατικής Κατοικίας (Ο.Ε.Κ.) ενεργεί ως Γ ενική Συνέλευ¬ 
ση της Εταιρίας και έχει όλες τις αρμοδιότητες που προ- 
βλέπονται από τον Κ.Ν. 2190/1920, εφόσον δεν ορίζεται 
διαφορετικά στονΝ. 2819/2000 (ΦΕΚ84 Α) και στο παρόν 
Καταστατικό. 

2. Η Γενική Συνέλευση της Εταιρίας είναι το ανώτατο 
όργανό της και δικαιούται να αποφασίζει για κάθε ζήτημα 
που αφορά την Εταιρία. 

3. Με την επιφύλαξη των οριζομένων στον Ν. 2819/2000 
(ΦΕΚ 84 Α) η Γενική Συνέλευση είναι η μόνη αρμόδια να 
αποφασίζει για: 

α) Παράταση της διάρκειας, συγχώνευση ή διάλυση της 
Εταιρίας, διάσπαση, μετατροπή ή αναβίωση αυτής. 

β) Τροποποίηση του Καταστατικού. 

γ) Αύξηση ή μείωση του μετοχικού κεφαλαίου. 

δ) Εκλογή των πέντε εκ των 7 μελών του Δ.Σ. και αντικα- 

τάστασή τους στις περιπτώσεις που προβλέπονται στις 
παραγράφους 10,11 και 12 του άρθρου 15 του παρόντος 
Καταστατικού. 

ε) Διάθεση καθαρών κερδών. 

στ) Έγκριση των ετησίων οικονομικών καταστάσεων. 

Άρθρο 9 

Σύγκληση Γενικής Συνέλευσης 

1. Η Γενική Συνέλευση της Εταιρίας συγκαλείται από το 
Διοικητικό Συμβούλιο και συνέρχεται στην έδρα της Εται¬ 
ρίας υποχρεωτικά τουλάχιστον μια φορά το χρόνο, πά¬ 
ντοτε μέσα στο πρώτο εξάμηνο από τη λήξη κάθε εταιρι¬ 
κής χρήσης. 

Το Διοικητικό Συμβούλιο μπορεί να συγκαλεί σε έκτακτη 
συνεδρίαση τη Γ ενική Συνέλευση της Εταιρίας, όταν το 
κρίνει σκόπιμο. 

2. Η Γενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να συγκαλείται είκοσι (20) τουλάχιστον ημέρες 
πριν από την οριζόμενη για τη συνεδρίασή της. 

Διευκρινίζεται ότι για τη διαδρομή της 20ήμερης προ¬ 
θεσμίας συνυπολογίζονται και οι μη εργάσιμες ημέρες, η 
ημέρα δημοσίευσης της πρόσκλησης της Γενικής Συνέ¬ 
λευσης και η ημέρα της συνεδρίασής της. 

Άρθρο 10 

Πρόσκληση-Ημερήσια διάταξη Γ ενικής Συνέλευσης 

1. Στην πρόσκληση των μετόχων σε Γενική Συνέλευση 
αναφέρονται η χρονολογία, η ημέρα, η ώρα και το οίκημα, 
όπου θα συνέλθει η συνέλευση, καθώς και τα θέματα της 
ημερήσιας διάταξης με σαφήνεια. 

Οι προβλεπόμενες από τον Κ.Ν. 2190/1920 δημοσιεύ¬ 
σεις της πρόσκλησης στο τεύχος Ανωνύμων Εταιριών και 
Εταιριών Περιορισμένης Ευθύνης της Εφημερίδας Κυ- 
βερνήσεως, στις ημερήσιες πολιτικές εφημερίδες και σε 
οικονομικές εφημερίδες δεν είναι υποχρεωτικές αφού 
μοναδικός μέτοχος της Εταιρίας είναι ο Ο.Ε.Κ. 

2. Το Διοικητικό Συμβούλιο της Εταιρίας έχει την υπο¬ 
χρέωση δέκα (10) ημέρες πριν από τηντακτική Γενική Συ¬ 
νέλευση να δίνει σε κάθε μέλος του Δ.Σ. του Ο.Ε.Κ. τις 
ετήσιες οικονομικές καταστάσεις της και αντίτυπο της έκ¬ 
θεσης του Διοικητικού Συμβουλίου, καθώς και της έκθε¬ 
σης των Ελεγκτών. 

Άρθρο 11 

Τρόπος λήψης αποφάσεων Γενικής Συνέλευσης 

Στις Γ ενικές Συνελεύσεις της Εταιρίας ο μοναδικός μέ¬ 
τοχος (Ο.Ε.Κ.) δικαιούται να παρίσταται με ειδικά εξου¬ 
σιοδοτημένο μέλος του Δ.Σ. αυτού, το οποίο με σύμπρα¬ 
ξη συμβολαιογράφου λαμβάνει και καταρτίζει τις σχετι¬ 
κές αποφάσεις της Γενικής Συνέλευσης. Τα πλαίσια της 
ειδικής εξουσιοδότησης και οι σχετικές εντολές προς το 
εξουσιοδοτημένο μέλος του Δ.Σ. παρέχονται με πρακτικό 
του Δ.Σ. του ΟΕΚ. 

Άρθρο 12 

Θέματα συζήτησης - Πρακτικά Γ ενικής Συνέλευσης 

1. Οι αποφάσεις της Γ ενικής Συνέλευσης περιορίζονται 
στα θέματα που αναγράφονται στην ημερήσια διάταξη. 

2. Για τα θέματα που συζητούνται και αποφασίζονται 
στη Γενική Συνέλευση τηρούνται πρακτικά και υπογρά¬ 


φονται από τον παριστάμενο συμβολαιογράφο και τον 
ορισθέντα κατά το άρθρο 11 του παρόντος εκπρόσωπο 
του Διοικητικού Συμβουλίου του Ο.Ε.Κ. 

3. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο του Διοικητικού Συμ¬ 
βουλίου ή τον αναπληρωτή του ή τον συντάξαντα αυτά 
συμβολαιογράφο. 

4. Οι αποφάσειςτων Γ ενικών Συνελεύσεωντης Εταιρίας 
υπόκεινται στις διατυπώσεις δημοσιότητας που προβλέ¬ 
πει ο Κ.Ν. 2190/1920. 

Άρθρο 13 

Απόφαση απαλλαγής μελών Διοικητικού Συμβουλίου και 
Ελεγκτών 

Μετά την έγκριση των ετησίων οικονομικών καταστάσε¬ 
ων, η Γενική Συνέλευση με ειδική ψηφοφορία αποφαίνε- 
ται για την απαλλαγή των μελών του Διοικητικού Συμβου¬ 
λίου και των ελεγκτών από κάθε ευθύνη για αποζημίωση. 

Η απαλλαγή του Διοικητικού Συμβουλίου είναι ανίσχυ¬ 
ρη στις περιπτώσεις του άρθρου 22 α του Κωδ. Νόμου 
2190/1920. 

ΚΕΦΑΛΑΙΟ V 

ΟΡΓΑΝΑ ΔΙΟΙΚΗΣΗΣ ΤΗΣ ΕΤΑΙΡΙΑΣ 
Άρθρο 14 
Όργανα Διοίκησης 

Όργανα διοίκησης της Εταιρίας είναι το Διοικητικό Συμ¬ 
βούλιο (Δ.Σ.), ο Πρόεδρός του και ο Διευθύνων Σύμβου¬ 
λος. 

Άρθρο 15 

Σύνθεση και θητεία του Διοικητικού Συμβουλίου 

1. Το Δ.Σ. είναι επταμελές και αποτελείται από τον Πρό¬ 
εδρο, τον Διευθύνοντα Σύμβουλο και πέντε μέλη. Ένα μέ¬ 
λος του Δ.Σ. ορίζεται με απόφαση του Υπουργού Εργα¬ 
σίας και Κοινωνικών Ασφαλίσεων και ένα μέλος με από¬ 
φαση του Υπουργού Πολιτισμού. Τα υπόλοιπα μέλη του 
Δ.Σ. ορίζονται με απόφαση του Δ.Σ. του ΟΕΚ. 

Τα μέλη του Δ.Σ. θα πρέπει να διαθέτουν το απαιτούμε- 
νογιατη θέση τους κύρος και εμπειρία, ώστε να μπορούν 
να εκπληρώσουν το σκοπό της Εταιρίας και να μην συν¬ 
δέονται με σχέση εξαρτημένης εργασίας ή συγγένειας 
μέχρι τετάρτου βαθμού εξ αίματος ή αγχιστείας με πρό¬ 
σωπα που είναι συμβεβλημένα με αυτήν. Οι αποφάσεις 
του Υπουργού Πολιτισμού και του Δ.Σ. του Ο.Ε.Κ., με τις 
οποίες ορίζονται τα μέλη του Δ.Σ. της Εταιρίας, γνωστο¬ 
ποιούνται στον Υπουργό Εργασίας και Κοινωνικών Ασφα¬ 
λίσεων. 

2. Η θητεία των μελών του Δ.Σ. είναι πενταετής και σε 
κάθε περίπτωση παρατείνεται μέχρι τη λύση της Εται¬ 
ρίας, με απόφαση της Γενικής Συνέλευσης, που εγκρίνε- 
ται από τον Υπουργό Εργασίας και Κοινωνικών Ασφαλί¬ 
σεων και δημοσιεύεται στην Εφημερίδα της Κυβερνήσε- 
ως. 

3. Το Δ.Σ. της Εταιρίας συγκροτείται σε σώμα έπειτα 
από πρόσκληση του Υπουργού Εργασίας και Κοινωνικών 
Ασφαλίσεων και εκλέγει τον Πρόεδρο, τον Αντιπρόεδρο 
καιτον Διευθύνοντα Σύμβουλο αυτού. Η συγκρότηση του 
Διοικητικού Συμβουλίου δημοσιεύεται στην Εφημερίδα 
της Κυβερνήσεως. 

4. Με απόφαση της Γενικής Συνέλευσης της Εταιρίας, 

καθορίζονται η αποζημίωση του Προέδρου, του Διευθύ- 
νοντος Συμβούλου κοιτών μελώντου Δ.Σ., οι αμοιβές και 
αποζημιώσεις του προσωπικού καιτωνπροσλαμβανομέ- 
νων συμβούλων και κάθε άλλο συναφές θέμα. 

5. Με απόφαση του Δ.Σ. μπορεί να ανατίθενται συγκε¬ 
κριμένα καθήκοντα σε μέλη του Δ.Σ. της Εταιρίας. 

6. Ο Πρόεδρος του Δ.Σ. εκπροσωπεί την Εταιρία στην 
Ελλάδα και στο εξωτερικό, συγκαλείτο Δ.Σ., προεδρεύει 
των συνεδριάσεων του και ασκεί όλες τις αρμοδιότητες 
που προβλέπονται από το Καταστατικό. 

7. Τον Πρόεδρο αναπληρώνουν κατά σειρά ο Αντιπρόε¬ 
δρος και ο Διευθύνων Σύμβουλος. 

8. Ο Διευθύνων Σύμβουλος πρόί'σταται όλων των υπη- 
ρεσιώντης Εταιρίας, και ασκεί όλες τις αρμοδιότητες που 
καθορίζονται με αποφάσεις του Δ.Σ. Τον Διευθύνοντα 
Σύμβουλο αναπληρώνει ο Πρόεδρος. 

9. Το Διοικητικό Συμβούλιο συνεδριάζει με παρουσία 
πέντε (5) τουλάχιστον μελών και αποφασίζει με απόλυτη 
πλειοψηφία των παρόντων ή αντιπροσωπευομένων με¬ 
λώντου, για άλατα θέματα που αφορούν την εκπλήρωση 
του σκοπού της Εταιρίας, πλην εκείνων που ανήκουν στις 
αρμοδιότητες της Γενικής Συνέλευσης αυτής. 

10. Εάν μείνει κενή η θέση κάποιου Συμβούλου λόγω θα¬ 
νάτου, παραίτησης ή έκπτωσης, πριν λήξει ο χρόνος της 
θητείας του, το όργανο που τον διόρισε, με απόφασή του, 
ορίζει τον αντικαταστάτη του. 

11. Οι παραιτήσεις των μελώντου Διοικητικού Συμβου¬ 
λίου που διορίσθηκαν αντίστοιχα με αποφάσεις των 
Υπουργών Εργασίας και Κοινωνικών Ασφαλίσεων και Πο¬ 
λιτισμού, υποβάλλονται στους Υπουργούς που τους διό¬ 
ρισαν, ενώ οι παραιτήσεις των μελών που ορίστηκαν με 
απόφαση του Ο.Ε.Κ. υποβάλλονται στο Δ.Σ. του Ο.Ε.Κ. 

12. Μέλος του Δ.Σ. που αδικαιολόγητα απουσιάζει ή δεν 
εκπροσωπείται στις συνεδριάσεις του Δ.Σ. για διάστημα 
μεγαλύτερο των δύο (2) μηνών, εκπίπτει της θέσεώς του 
και αντικαθίσταται με απόφαση του οργάνου που τον διό¬ 
ρισε. 

13. Ειδικά, για τη δόση όρκου που έχει επαχθεί στην 
Εταιρία για την υποβολή μηνύσεων ή εγκλήσεων και την 
παραίτηση από αυτές, για την έγερση πολιτικής αγωγής 
σε ποινικά δικαστήρια κατά την προδικασία και την κύρια 
διαδικασία και την παραίτηση από αυτή, για την κατάθεση 
εφέσεων κατά ποινικών αποφάσεων που απαιτεί αυτο¬ 
πρόσωπη εμφάνιση στο δικαστήριο, σε εισαγγελικές ή 
άλλες δικαστικές αρχές η Εταιρία εκπροσωπείται νόμιμα 
από τον Πρόεδρο ή τον Διευθύνοντα Σύμβουλο ή τους νό¬ 
μιμους αναπληρωτές τους που ορίζονται από το Διοικητι¬ 
κό Συμβούλιο. 

Άρθρο 16 

Σύγκληση Διοικητικού Συμβουλίου 

1. Το Διοικητικό Συμβούλιο συνεδριάζει στην έδρα της 
Εταιρίας τουλάχιστον μία φορά το μήνα μετά από πρό¬ 
σκληση του Προέδρου του. Συγκαλείται επίσης οποτεδή¬ 
ποτε από τον Πρόεδρό του ή αντο ζητήσουν δύο μέλη του. 

2. Η πρόσκληση του Προέδρου γνωστοποιείται εγγρά- 
φως στα μέλη του Δ.Σ. δύο (2) τουλάχιστον εργάσιμες 
ημέρες πριν από την συνεδρίαση. Στην πρόσκληση πρέ¬ 
πει απαραίτητα να αναγράφονται με σαφήνεια και τα θέ¬ 
ματα της ημερήσιας διάταξης, διαφορετικά η λήψη απο¬ 
φάσεων επιτρέπεται μόνον εφόσον παρίστανται ή αντι¬ 


προσωπεύονται όλα τα μέλη του Δ.Σ. και κανείς δεν αντι¬ 
λέγει στη λήψη αποφάσεων. 

3. Τη σύγκληση του Δ.Σ. μπορεί να ζητήσουν δύο (2) εκ 
των μελώντου, με αίτησή τους προς τον Πρόεδρο αυτού, 
ο οποίος υποχρεούται να συγκαλέσει το Δ.Σ. μέσα σε 
προθεσμία δέκα (10) ημερών από την υποβολή της αίτη¬ 
σης. Σε περίπτωση άρνησης του Προέδρου να συγκαλέ- 
σει το Δ.Σ. μέσα στην παραπάνω προθεσμία, ή εκπρόθε¬ 
σμης σύγκλησής του, επιτρέπεται στα μέλη, που ζήτησαν 
τη σύγκληση, να συγκαλέσουν αυτά το Δ.Σ. μέσα σε προ¬ 
θεσμία πέντε (5) ημερών από τη λήξη του δεκαημέρου, 
γνωστοποιώντας τη σχετική πρόσκληση στα λοιπά μέλη 
του Δ.Σ. Στην κατά τα ανωτέρω αίτησή τους πρέπει, με 
ποινή απαραδέκτου, να αναφέρονται με σαφήνεια και τα 
θέματα με τα οποία θα ασχοληθεί το Δ.Σ. 

Άρθρο 17 

Αντιπροσώπευση μελών - απαρτία - πλειοψηφία 

1. Σύμβουλος που απουσιάζει μπορεί να εκπροσωπείται 
από άλλο σύμβουλο. Κάθε σύμβουλος μπορεί να εκπρο¬ 
σωπεί ένα μόνο σύμβουλο που απουσιάζει. 

2. Το Δ.Σ. βρίσκεται σε απαρτία και συνεδριάζει έγκυρα, 
όταν παρευρίσκονται ή αντιπροσωπεύονται σ’ αυτό του¬ 
λάχιστον πέντε έκτων συμβούλων. 

3. Οι αποφάσεις του Δ.Σ. παίρνονται με απόλυτη πλειο¬ 
ψηφία των συμβούλων που είναι παρόντες και εκείνων 
που αντιπροσωπεύονται. 

Άρθρο 18 

Πρακτικά Διοικητικού Συμβουλίου 

1. Οι συζητήσεις και αποφάσεις του Δ.Σ. καταχωρού- 
νται περιληπτικά σε ειδικό βιβλίο, που μπορεί να τηρείται 
και κατά το μηχανογραφικό σύστημα. Ύστερα από αίτη¬ 
ση μέλους του Δ.Σ., ο Πρόεδρος υποχρεούται να κατα¬ 
χωρήσει στα πρακτικά ακριβή περίληψη της γνώμης του. 

Στο βιβλίο αυτό καταχωρείται επίσης κατάλογος των 
παραστάντων ή αντιπροσωπευθέντων κατά τη συνεδρία¬ 
ση μελώντου Δ.Σ. 

2. Οι πράξεις και τα στοιχεία της Εταιρίας που προβλέ- 
πονται στο άρθρο 7α του Κ.Ν. 2190/1920 υποβάλλονται 
στην προβλεπόμενη από τον ίδιο νόμο δημοσιότητα. 

3. Τα πρακτικά υπογράφονται κατά νόμο. Αντίγραφα και 
αποσπάσματα των πρακτικών του Δ.Σ. επικυρώνονται 
από τον Πρόεδρο ή τον αναπληρωτή του. 

Άρθρο 19 

Αποζημίωση μελών Διοικητικού Συμβουλίου 

1. Στα μέλη του Δ.Σ. μπορεί να χορηγηθεί αποζημίωση, 
που το ποσόν της ορίζεται από τακτική ή έκτακτη Γενική 
Συνέλευση, με ειδική απόφαση. 

2. Κάθε άλλη αμοιβή ή αποζημίωση των μελώντου Δ.Σ., 
ως Συμβούλων, βαρύνει την Εταιρία αν εγκριθεί κατά πο¬ 
σό για κάθε σύμβουλο με ειδική απόφαση της τακτικής ή 
έκτακτης Γ ενικής Συνέλευσης. 

3. Ειδικότερα για τις αμοιβές που καταβάλλονται στα 
μέλη του Δ.Σ. για τις υπηρεσίες τους βάσει ειδικής σχά¬ 
σεως εργασίας, ή σύμβασης έμμισθης εντολής, χρειάζε¬ 
ται απαραίτητα προηγούμενη έγκριση της τακτικής ή 
έκτακτης Γενικής Συνέλευσης. Αυτό ισχύει και για τους 
αναπληρωθέντες συμβούλους και για τις αυξήσεις της 
αμοιβής των συμβούλων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5281 


4. Οποιαδήποτε παροχή πίστωσης (δάνεια, εγγυήσεις, 
κλπ.) απάτην Εταιρία σε μέλη του Δ. Σ., στους ιδρυτές της, 
σε Γενικούς Διευθυντές, ή Διευθυντές της ή και σε συζύ¬ 
γους ή άλλους συγγενείς αυτών μέχρι τρίτου βαθμού εξ 
αίματος ή αγχιστείας συμπεριλαμβανομένου, ή συζύγους 
των ανωτέρω, ως και η παροχή πιστώσεων προς αυτούς 
με οποιονδήποτε τρόπο ή παροχή εγγυήσεων υπέρ αυ¬ 
τών προς τρίτους απαγορεύονται απολύτως και είναι άκυ¬ 
ρες. Για οποιαδήποτε άλλη σύμβαση μεταξύ της Εταιρίας 
και των προσώπων αυτών χρειάζεται προηγούμενη άδεια 
της Γ ενικής Συνέλευσης. Επίσης δάνεια της Εταιρίας σε 
τρίτους, καθώς και η παροχή πιστώσεων σ’ αυτούς, με 
οποιονδήποτε τρόπο, ή παροχή εγγυήσεων υπέρ αυτών, 
με σκοπό την απόκτηση από αυτούς μετοχών της Εται¬ 
ρίας, απαγορεύονται απολύτως και είναι άκυρα. 

ΚΕΦΑΛΑΙΟ VI 
Άρθρο 20 

Εποπτεία Υπουργού Εργασίας και Κοινωνικών Ασφαλίσεων 
Ορκωτός Λογιστής 

1. Πέραν του ελέγχου της Εταιρίας, σύμφωνα με τις γε¬ 
νικές διατάξεις του Κ.Ν. 2190/1920, που προβλέπεται στα 
επόμενα άρθρατου παρόντος, η εποπτεία αυτής ασκείται 
από τον Υπουργό Εργασίας & Κοινωνικών Ασφαλίσεων, ο 
οποίος κατάτην άσκηση της αρμοδιότητάςτου αυτής, πέ¬ 
ραν των προβλεπομένων στις διατάξεις του παρόντος Κα¬ 
ταστατικού: 

α) Εγκρίνει τις οικονομικές καταστάσεις καθώς και την 
έκθεση διαχείρισης που υποβάλλει το Διοικητικό Συμβού¬ 
λιο στη Γ ενική Συνέλευση της Εταιρίας. 

β) Καταρτίζει με απόφασή του το Καταστατικό αυτής 
και εγκρίνει τις τυχόν τροποποιήσεις αυτού. 

γ) Εγκρίνει τον Οργανισμό Λειτουργίας της. 

δ) Ενημερώνεται για την πορεία των εργασιών της. 

ε) Δικαιούται να προκαλέσει έκτακτο διαχειριστικό 
έλεγχο από τριμελή ελεγκτική επιτροπή, αποτελούμενη 
από δικαστικούς λειτουργούς του Ελεγκτικού Συνεδρίου. 

2. Γ ια να ληφθεί από τη Γ ενική Συνέλευση έγκυρη από¬ 
φαση επί των οικονομικών καταστάσεων της Εταιρίας και 
της σχετικής έκθεσηςτου Διοικητικού Συμβουλίου πρέπει 
να έχουν ελεγχθεί προηγουμένως από ένα ελεγκτή, μέ¬ 
λος του Ελληνικού Σώματος Ορκωτών Λογιστών. 

3. Ο τακτικός ορκωτός ελεγκτής καθώς και ο αναπλη¬ 
ρωματικός, ορίζονται με απόφαση της προηγούμενης τα¬ 
κτικής Γ ενικής Συνέλευσης, από πίνακα που υποβάλλεται 
από το Σώμα Ορκωτών Λογιστών. 

Ο πρώτος τακτικός ορκωτός ελεγκτής και ο αναπληρω- 
τήςτου, μνημονεύονται στην απόφαση του Υπουργού Ερ¬ 
γασίας και Κοινωνικών Ασφαλίσεων, με την οποία καταρ¬ 
τίζεται το παρόν Καταστατικό. 

Ως πρώτος ορκωτός ελεγκτής ορίζεται ο Βαρθαλίτης 
Γεώργιος και αναπληρωτής του ο ΙακωβίδηςΔημήτριος. 

ΚΕΦΑΛΑΙΟ VII 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΚΑΙ ΔΗΜΟΣΙΕΥΣΕΙΣ 
Άρθρο 21 
Εταιρική Χρήση 

Η εταιρική χρήση είναι δωδεκάμηνης διάρκειας, αρχίζει 
την πρώτη (1η) Ιανουάριου και λήγει την τριακοστή πρώ¬ 
τη (31η) Δεκεμβρίου κάθε έτους. 


Εξαιρετικά η πρώτη εταιρική χρήση αρχίζει από τη νό¬ 
μιμη σύσταση της παρούσας Εταιρίας και λήγει την τρια- 
κοστή πρώτη (31η) Δεκεμβρίου 2001. 

Άρθρο 22 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (ετήσιες 
οικονομικές καταστάσεις) πάντοτε σύμφωνα με το νόμο 
και ειδικότερα με τις διατάξεις των άρθρων 42α, 42β, 42γ, 
42ε, 43,43α, 43 β, 111 και 112 του Κ.Ν. 2190/1920, όπως 
τροποποιήθηκαν και ισχύουν. 

Οι ετήσιες οικονομικές καταστάσεις (ισολογισμός κλπ.) 
υποβάλλονται για έγκριση στηντακτική Γ ενική Συνέλευση 
και συνοδεύονται: 

α) Από επεξηγηματική έκθεση του Διοικητικού Συμβου¬ 
λίου, όπως ορίζεται στο άρθρο 43α παρ. 3 εδάφ. Α’ και Β' 
του Κωδ. Ν. 2190/1920, όπως τροποποιήθηκε και ισχύει. 

β) Από την έκθεση του Ορκωτού Λογιστού. 

2. Οι ετήσιες οικονομικές καταστάσεις, εκτός από το 
προσάρτημα, μαζί με το πιστοποιητικό ελέγχου, που κα¬ 
ταρτίζει ο ορκωτός ελεγκτής, δημοσιεύονται είκοσι (20) 
ημέρες τουλάχιστον πριν από τη συνεδρίαση της Γ ενικής 
Συνέλευσης, σύμφωνα μ’ αυτά που ορίζονται από το νό¬ 
μο, στις εφημερίδες που μνημονεύονται στο άρθρο 43 β 
του Κ.Ν. 2190/20, όπως ισχύει. 

3. Γ ια να εγκριθούν έγκυρα από τη Γ ενική Συνέλευση οι 
ετήσιες οικονομικές καταστάσεις, πρέπει αυτές να ελεγ¬ 
χθούν από τον Ορκωτό Λογιστή της Εταιρίας, να υποβλη¬ 
θεί, σύμφωνα μετά παραπάνω, σχετική έκθεση στη Γενι¬ 
κή Συνέλευση και να θεωρηθεί ειδικά από: 

α) Τον Πρόεδρο του Διοικητικού Συμβουλίου ή τον ανα¬ 
πληρωτή του 

β) ΤονΔιευθύνοντα Σύμβουλο και 

γ) Τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων, οφείλουν να εκθέτουν εγγράφως τις αντιρ¬ 
ρήσεις τους στη Γ ενική Συνέλευση. 

Άρθρο 23 
Διάθεση Κερδών 

Η διάθεση των κερδών της Εταιρίας στο μοναδικό μέ¬ 
τοχο αυτής ΟΕΚ θα γίνει μόνο με τη λύση της Εταιρίας και 
την εκκαθάρισή της, οπότε σύμφωνα με τα οριζόμενα 
στην παράγραφο ΙΟτου άρθρου 1 του Ν. 2819/2000 κάθε 
περιουσιακό της στοιχείο περιέρχεται στον Ο.Ε.Κ. 

ΚΕΦΑΛΑΙΟ VIII 
ΔΙΑΛΥΣΗ-ΕΚΚΑΘΑΡΙΣΗ 

Άρθρο 24 

Λόγοι Λύσης της Εταιρίας 

1. Η Εταιρία λύεται: 

α) Μόλις παρέλθει ο χρόνος διάρκειάς της. 

β) Με απόφαση της Γ ενικής Συνέλευσης των μετόχων 
και σύμφωνα με το άρθρο 8 του παρόντος Καταστατικού. 

γ) Όταν κηρυχθεί η Εταιρία σε κατάσταση πτώχευσης. 

2. Η συγκέντρωση όλων των μετοχών σε ένα πρόσωπο 
δεν αποτελεί λόγο για τη λύση της Εταιρίας. 

3. Σε περίπτωση που το σύνολο των ιδίων κεφαλαίων 
της Εταιρίας, όπως ορίζεται στο υπόδειγμα του ισολογι- 

σμού που προβλέπεται από το άρθρο 42γ του Κ.Ν. 
2190/20, όπως αυτός τροποποιήθηκε από το Π.Δ. 409/86, 
μειωθεί περισσότερο από το μισό του καταβλημένου με¬ 
τοχικού κεφαλαίου, το Διοικητικό Συμβούλιο δεν έχει την 
υποχρέωση να συγκαλέσει Γενική Συνέλευση στην προ¬ 
θεσμία που τάσσει ο νόμος για να αποφασίσει γιατο αν θα 
διαλυθεί η Εταιρία ή αν θα υιοθετηθεί άλλο μέτρο. 

Άρθρο 25 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρίας ακολουθεί η εκκαθάρισή της. Στην περίπτω¬ 
ση του εδαφίου α’ της παρ.1 του άρθρου 24 του παρό¬ 
ντος, το Διοικητικό Συμβούλιο εκτελεί χρέη εκκαθαριστή 
μέχρι να διοριστούν εκκαθαριστές από τη Γενική Συνέ¬ 
λευση. 

Στην περίπτωση του εδαφίου β’ της ίδιας ως άνω παρα¬ 
γράφου του ιδίου άρθρου, η Γ ενική Συνέλευση με την ίδια 
απόφαση ορίζει και τους εκκαθαριστές. 

Οι εκκαθαριστές, που ορίζει η Γενική Συνέλευση, μπο¬ 
ρούν να είναι δύο ως τέσσερις, μέτοχοι ή όχι και ασκούν 
όλες τις συναφείς με την διαδικασία και το σκοπό της εκ¬ 
καθάρισης αρμοδιότητες του Διοικητικού Συμβουλίου, 
όπως αυτές έχουν τυχόν περιοριστεί από τη Γ ενική Συνέ¬ 
λευση, με τις αποφάσεις της οποίας έχουν την υποχρέω¬ 
ση να συμμορφώνονται. 

Ο διορισμός των εκκαθαριστούν συνεπάγεται αυτοδί¬ 
καια την παύση της εξουσίας των μελών του Διοικητικού 
Συμβουλίου και των ελεγκτών. 

2. Οι εκκαθαριστές που ορίζονται από τη Γενική Συνέ¬ 
λευση, οφείλουν μόλις αναλάβουν τα καθήκοντάτους να 
κάνουν απογραφή της εταιρικής περιουσίας και να δημο¬ 
σιεύσουν στον Τύπο και στο Τεύχος Ανωνύμων Εταιρειών 
και Εταιρειών Περιορισμένης Ευθύνης της Εφημερίδας 
της Κυβερνήσεως, ισολογισμό έναρξης εκκαθάρισης, 
σύμφωνα με την περίπτωση 1β του άρθρου 7α του Κ.Ν. 
2190/20, που προστέθηκε με το άρθρο 7 του Π.Δ. 409/86, 
των οποίων αντίτυπα υποβάλλονται στην αρμόδια Διεύ¬ 
θυνση της οικείας Νομαρχίας. 

Επίσης δημοσιεύουν κάθε χρόνο ισολογισμό σύμφωνα 
με το άρθρο 7α του Κ.Ν. 2190/20 που προστέθηκε με το 
άρθρο 7 του Π.Δ. 409/86. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. Επίσης το αυτό ισχύει και κατά τη 
διάρκεια της εκκαθάρισης σύμφωνα με το άρθρο 7α παρ. 
Ιβτου Κ.Ν. 2190/20, όπως ισχύει. 

4. Η Γ ενική Συνέλευση των μετόχων διατηρεί όλα τα δι- 
καιώματάτης κατά τη διάρκεια της εκκαθάρισης. 

5. Οι ισολογισμοί εκκαθαρίσεως κατ’ έτος υποβάλλο¬ 
νται για έγκριση στη Γ ενική Συνέλευση, η οποία αποφασί¬ 
ζει για την απαλλαγή των εκκαθαριστών από κάθε ευθύνη 
και δημοσιεύονται σύμφωνα με το άρθρο 7α παρ. 1 β του 
Κ.Ν. 2190/1920, όπως ισχύει. 

6. Κάθε χρόνο τα αποτελέσματα της εκκαθάρισης υπο¬ 
βάλλονται στη Γ ενική Συνέλευση των μετόχων με έκθεση 
των αιτιών που παρεμπόδισαν το τέλος της εκκαθάρισης. 

Μετά το πέρας της εκκαθάρισης οι εκκαθαριστές κα¬ 
ταρτίζουν τις τελικές οικονομικές καταστάσεις, τις οποί¬ 
ες δημοσιεύουν στο Τεύχος Ανωνύμων Εταιρειών και 
Εταιρειών Περιορισμένης Ευθύνης της Εφημερίδας της 
Κυβερνήσεως, αποδίδουν τις εισφορές στον μοναδικό 


μέτοχο (Ο.Ε.Κ.) και παραχωρούν το υπόλοιπο προϊόν της 
εκκαθάρισης της εταιρικής περιουσίας στον Ο.Ε.Κ. σύμ¬ 
φωνα με τις επιταγές της παραγράφου 10 του άρθρου 1 
του Ν. 2819/2000. 

7. Το στάδιο της εκκαθάρισης δεν μπορεί να υπερβεί τη 
διετία, από την ημερομηνία έναρξης της εκκαθάρισης, 
οπότε και η Εταιρία διαγράφεται από το μητρώο ανωνύ¬ 
μων εταιριών. 

Για τη συνέχιση της εκκαθάρισης πέραν της διετίας 
απαιτείται ειδική άδεια του Υπουργού Εμπορίου. Το στά¬ 
διο όμως της εκκαθάρισης δεν μπορεί σε καμία περίπτω¬ 
ση να υπερβεί την πενταετία. 

ΚΕΦΑΛΑΙΟ IX 
Άρθρο 26 
Γ ενική διάταξη 

Για όσα θέματα δεν ρυθμίζονται διαφορετικά από το πα¬ 
ρόν Καταστατικό και τις διατάξεις του άρθρου 1 του Ν. 
2819/2000 (ΦΕΚ 84Α) εφαρμόζονται συμπληρωματικώς 
οι διατάξεις του Κ.Ν. 2190/1920, όπως αυτός ισχύει. 

ΚΕΦΑΛΑΙΟ X 
Άρθρο 27 
Λοιπές διατάξεις 

1. Οι πόροι της Εταιρίας προέρχονται από τη χρηματο¬ 
δότηση και την επιχορήγηση του Ο.Ε.Κ., από προγράμ¬ 
ματα της Ευρωπαϊκής Ένωσης και Διεθνών Οργανισμών, 
απάτην επιχειρηματική δραστηριότητάτης και κάθε άλλη 
νόμιμη πηγή. 

Ο Ο.Ε.Κ. καταβάλλει το αρχικό κεφάλαιο της Εταιρίας 
και το κεφάλαιο που αντιστοιχεί σε τυχόν αυξήσεις του με 
τον τρόπο που προβλέπει το Καταστατικό αυτής και ανα¬ 
λαμβάνει εξ ολοκλήρου τη δαπάνη για την ίδρυση της 
Εταιρίας. 

Τόσο οι χρηματοδοτήσεις όσο και οι επιχορηγήσεις εί¬ 
ναι άτοκες, χωρίς παροχή εγγυήσεως εκ μέρουςτης Εται¬ 
ρίας και χωρίς υποχρέωση επιστροφής των αντιστοίχων 
χρηματικών ποσών που διατίθενται από τον Ο.Ε.Κ., με βά¬ 
ση τον προϋπολογισμό του συγκεκριμένου έργου ή τμη¬ 
μάτων του, τον οποίο εγκρίνει το Δ.Σ. της Εταιρίας. 

Ο προϋπολογισμός αυτός συνοδεύεται και από πρό¬ 
γραμμα χρηματορροών, που περιλαμβάνουντο ποσό της 
προκαταβολής και τις τμηματικές πληρωμές μέχρι την 
εξόφληση του έργου ή των έργων, ως και τις πάσης φύ- 
σεως αμοιβές προσωπικού που απασχολεί η Εταιρία με 
οποιοσδήποτε μορφής σχέση. 

Σε κάθε περίπτωση τα νόμιμα παραστατικά (τιμολόγια, 
κλπ.) εκδίδονται από την Εταιρία προς τον Ο.Ε.Κ. 

2. Με πρόταση του Δ.Σ. της Εταιρίας και απόφαση της 
Γενικής Συνέλευσης αυτής που εγκρίνεται από τον 
Υπουργό Εργασίας και Κοινωνικών Ασφαλίσεων, καταρτί¬ 
ζεται ο Οργανισμός Λειτουργίας της Εταιρίας, καθορίζο¬ 
νται οι επί μέρους τομείς δραστηριότητας και η διάρθρω¬ 
σή τους, ο αριθμός των θέσεωντου προσωπικού της Εται¬ 
ρίας, τα προσόντα και ο τρόπος πρόσληψης καθώς και 
κάθε σχετική λεπτομέρεια. 

Για την απόσπαση στην Εταιρία προσωπικού που απα¬ 
σχολείται με οποιαδήποτε σχέση σε υπηρεσίες και φο- 
ρείςτου κατ’ άρθρο 1 παρ. 6του Ν. 1256/1982 (ΦΕΚ65 Α) 
δημόσιου τομέα, έχουν εφαρμογή οι διατάξεις της παρα¬ 
γράφου 15του Ν. 2598/1999 (ΦΕΚ66 Α), όπως αυτές αντί- 

καταστάθηκαν με τις διατάξεις της παρ. 1 του άρθρου 15 
του Ν. 2730/1999 (ΦΕΚ 130 Α). 

Για την εφαρμογή της παραγράφου αυτής τις αρμοδιό¬ 
τητες του Υπουργού Πολιτισμού ασκεί ο Υπουργός Ερ¬ 
γασίας και Κοινωνικών Ασφαλίσεων. Γ ιατηνπρόσληψη ει¬ 
δικών συμβούλων από την Εταιρία εφαρμόζονται οι δια¬ 
τάξεις του άρθρου 18του Ν. 2730/1999 (ΦΕΚ 130 Α). 

3. Μετά τη λύση της Εταιρίας, κάθε περιουσιακό της 
στοιχείο περιέρχεται στον Ο.Ε.Κ. Το προσωπικό που υπη¬ 
ρετεί με απόσπαση σ’ αυτήν επανέρχεται στις οργανικές 
του θέσεις και το προσωπικό που υπηρετεί με σχέση ερ¬ 
γασίας ιδιωτικού δικαίου ή με σύμβαση έμμισθης εντο¬ 
λής, απολύεται με καταβολή των τυχόν προβλεπομένων 
από το νόμο αποζημιώσεων. 

4. Με κοινή απόφαση των Υπουργών Πολιτισμού και Ερ¬ 
γασίας και Κοινωνικών Ασφαλίσεων που εκδίδεται μετά 
από πρόταση των Διοικητικών Συμβουλίων της «Οργανω¬ 
τικής Επιτροπής των Ολυμπιακών Αγώνων - Αθήνα 2004 
Α.Ε.» και του Οργανισμού Εργατικής Κατοικίας (Ο.Ε.Κ.) 
και δημοσιεύεται στην Εφημερίδα της Κυβερνήσεως, 
μπορεί να εκχωρούνται υπέρ της Εταιρίας «ΟΛΥΜΠΙΑΚΟ 
ΧΩΡΙΟ Α.Ε.» τα δικαιώματα και υποχρεώσεις του Ο.Ε.Κ. 
που απορρέουν από σύμβαση που καταρτίζεται, σύμφω¬ 
να με τις διατάξεις του άρθρου 24 του Ν. 2741/99, μεταξύ 


του Οργανισμού αυτού και της «Οργανωτικής Επιτροπής 
των Ολυμπιακών Αγώνων-Αθήνα 2004 Α.Ε.». 

5. Γ ια την εκπόνηση των μελετώντης Εταιρίας, την εκτέ¬ 
λεση των έργων και τις συναφείς προμήθειες και εργα¬ 
σίες που εμπίπτουν στην αρμοδιότητά της, εφαρμόζεται 
η παρ. 8 του άρθρου 5 του Ν. 2229/94 (ΦΕΚ 138 Α). 

Τους κανονισμούς που προβλέπονται από την παρ. 8 του 
άρθρου 5του Ν. 2229/1994 (ΦΕΚ 138 Α) εγκρίνουν οι Υπουρ¬ 
γοί Εργασίας και Κοινωνικών Ασφαλίσεων, Πολιτισμού και 
Περιβάλλοντος Χωροταξίας και Δημοσίων Έργων. 

6. Προς εκπλήρωση του σκοπού της, όσον αφορά τη 
Διεθνή Ζώνη του Ολυμπιακού Χωριού, η Εταιρία μπορεί 
να ιδρύσει άλλες Εταιρίες ή να συμμετέχει σε Εταιρίες. 

7. Όλες οι αναγκαίες δαπάνες για την ίδρυση της Εται¬ 
ρίας αναλαμβάνονται εξ ολοκλήρου από τον Ο.Ε.Κ. 

Άρθρο 28 

Η ισχύς του παρόντος Καταστατικού αρχίζει από τη δη¬ 
μοσίευση της παρούσας Υπουργικής Απόφασης στην 
Εφημερίδα της Κυβερνήσεως. 

Αθήνα, 5 Απριλίου 2000 

ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 

Θ-ΓΠ3Π: ννθ5ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































